Boererate.com: Maklike maaltye vir babas en kleuters
Hierdie Afrikaanse vertaling van Easy Meals for Babies & Toddlers volg op die sukses van laasgenoemde nadat die derde uitgawe bygewerk is om huidige beskouings en neigings te weerspieël.
Die meer as 150 resepte sluit ou gunstelinge sowel as nuwe maaltyd-idees in en sal enige kind 'n gesonde wegspringplek gee. Wat meer is, daar is oorgenoeg kreatiewe en verbeeldingryke voorstelle om kos aptytlik en prettig voor te sit.
Die boek dui aan watter resepte vir maaltye van baba- en kleutergrootte is, watter kan dien as gesinsmaaltye, watter in groot maat voorberei kan word en hoe om dit te bevries.
'n Afdeling oor kos vir kinders met allergieë en siektes verduidelik ook hoe om die kos te kook en voor te berei.
Maklike maaltye vir babas en kleuters - Praktiese raad word gegee oor voeding, die speen van kinders, maaltyd en spyskaartbeplanning, watter kos om te vermy en die vorming van 'n positiewe gesindheid teenoor gesonde kos.